Popol Vuh

Popol Vuh eller Popol WujNamnet skal skrivast Popol Wuj etter ein ny standardisert ortografi for mayaspråk vedteke av . Kjelde: Lars Kirkhusmo Pharo si innleiing til Myter fra Meso-Amerika, 2007, oppgjeve av Wikipedia på bokmål. (moderne k’iche’ []) er ei samling av mytologiske forteljingar og kongelege stamtavler frå det mayiske postklassiske quichériket Q'umarkaj, som låg i høglandet til det noverande Guatemala. Verket inneheld mellom anna den mayiske skapingssoga, gudesoger og forteljinga om dei to tvillingheltane Hunahpu og Xbalanqué. Opphavet og historia til quichéfolket og kongerekkja deira fram til 1550 er òg med. Namnet «Popol Vuh» kan omsetjast som 'boka åt rådet', 'boka åt felleskapet' eller meir bokstaveleg 'boka åt folket'.

Popol Vuh er eit viktig dokument til førkolumbisk mayamytologi og kultur. Teksten blei opphavleg skriven ned på k’iche’ med spanske (latinske) bokstavar mellom 1554 og 1558. Denne boka blei funnen først på 1700-talet av soknepresten Francisco Ximénez (eller Jiménez), som både kopierte den opphavlege teksten og omsette han til spansk. K’iche’teksten hans gjekk tapt, men den spanske blei teken vare på.

 Norske utgåver 
 Popol vuh. Omsett av Christian Rugstad; innleiande essay av John Ødemark. Bokklubbene, 2003. LXX, 165 s. (Verdens hellige skrifter; 20). Omsett etter ei engelsk utgåve. ISBN 82-525-5187-4

Bakgrunnsstoff
 Faksimile av det eldste kjente manuskriptet på quiché og spansk  hjå Ohio State University Libraries.
 Engelsk omsetjing av Popul Vuh hos Metareligion
 Den opphavlege teksten på k'iche' omsett til engelsk linje for linje av Allen J. Christenson

 Kjelder 

«Popol Vuh» (2011). Encyclopædia Britannica, Encyclopædia Britannica Ultimate Reference Suite.  Chicago: Encyclopædia Britannica

Denne artikkelen bygger på «Popol Vuh» frå ,  den 6. april 2013.  

Kategori:Mayalitteratur
Kategori:Guatemalansk kultur
Kategori:Religiøse tekstar
Kategori:Førkolumbisk kultur